Augstroze kirik

Augstroze kirik on kirik Lätis Limbaži piirkonnas Umurga vallas Augstrozes muiža külas. Sealne kirik oli algselt Straupe abikirik, hiljem aga Dikļi abikirik.

Augstroze vasallilinnuse juurde kavandati kirikut juba konsistooriumi otsusega aastast 1636. Tegelik ehitus algas siiski alles 1795. aastal ja puidust kirik valmis 1798. aastal Augstroze mõisa maadel.Materialen zur Kirchengechichte, E. H. von Busch lk. 518. 

Praeguse kiriku lasi 1858. aastal rajada Augstroze mõisa omanik von Gersdorff.www.vietas.lv Tegemist on ühelöövilise kivikirikuga, millel altariosa ei eristu. Neliknurkset kirikutorni ehib suhteliselt madal tornikiiver, kiriku nurki kaunistab graniidist rustika.

Kuna otsus rajada Augstrozesse kirik oli üsna varajane, peeti sealset kirikuraamatut alates aastast 1735 (enne kiriku ehitamist) kuni aastani 1891, hilisemad sissekanded tehti aga Straupe ja Dikļi kirikuraamatutesse. 1873. aastal muudeti sealne kogudus Dikļi abikoguduseks. 1927. aastal kirikut remonditi.http://www.augstrozesbaznica.lv/lat/vesture/

Teise maailmasõja ajal kirik rüüstati. Kirik tehti korda alles 1968. aastal, ent võeti siis kasutusele laohoonena. Kogudus sai seda kasutama hakata alles 1991.. aastal. Taastamistööd algasid 2003. aastal, siis viidi sinna tagasi ka vahepeal Rundāle lossis olnud kiriku 300 aastat vana altar.http://www.zudusilatvija.lv/objects/object/13392/

 Viited 

 Välislingid 

Koguduse koduleht

Kategooria:Straupe kihelkond
Kategooria:Dikļi kihelkond
Kategooria:Läti luteriusu kirikud
Kategooria:Limbaži piirkond
Kategooria:Läti Evangeelne Luterlik Kirik